ROMÂNIA

JUDEŢUL MUREŞ Iniţiator:

MUNICIPIUL TÎRGU-MUREŞ consilier local

CONSILIUL LOCAL MUNICIPAL TÎRGU-MUREŞ Hermann Mark Christian

**EXPUNERE DE MOTIVE**

**privind constituirea Municipiului Tîrgu Mureş ca parte civilă în Dosarul penal nr. 1883/102/2016 aflat pe rolul Tribunalului Mureş**

În conformitate cu dispozițiile art. 20 alin (1) Cod Procedură Penală : **c*onstituirea ca parte civilă se poate face până la începerea cercetării judecătoreşti. Organele judiciare au obligaţia de a aduce la cunoştinţa persoanei vătămate acest drept***.

 Potrivit prevederilor Art. 36 alin (1) din Legea nr. 215/2001 republicată: ***Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale****.*

Prin adresa nr. **32430/06.06.2016** a Parchetului de pe lângă Înalta Curte de Casație și Justiție – Direcției Naționale Anticorupție – Serviciul Teritorial Tîrgu Mureș, în dosarul penal nr. **6/P/2015**, s-a comunicat faptul că a fost pusă în mișcare acțiunea penală față de inculpații *Florea Dorin* și *Cioban Maria* pentru săvârșirea **infracțiunilor de participație improprie la infracțiunea de abuz în serviciu** prevăzute de art. 52 alin.3 Cod Penal, raportat la art.132 din Legea nr. 78/2000 raportat la art. 297 Cod Penal cu aplicarea art.5 alin.1 Cod Penal, **prejudiciul cauzat bugetului local al Municipiului Tîrgu Mureș prin săvârșirea infracțiunii fiind de 1.182.520 lei.**

 Tot prin aceeași adresă, D.N.A. - Serviciul Teritorial Mureș în temeiul prevederilor art. 19 și urm. Cod Procedură Penală raportat la calitatea procesuală a Municipiului Tîrgu Mureș și anume aceea de **parte vătămată în dosarul penal nr. 6/P/2015 a solicitat Municipiului Tîrgu Mureș să comunice dacă se constituie parte civilă.**

Astfel, dreptului părții vătămate de a se constitui parte civilă în procesul penal îi corespunde, în mod corelativ, obligația organelor judiciare de a le încunoștința despre această posibilitate în cursul procesului penal, conform art. 20 alin. 1 teza finală Cod Procedură Penală.

 **În aplicarea dispozițiilor art. 20 alin.4 Cod Procedură Penală trebuie avută în vedere reglementarea sancțiunii speciale a nerespectării termenului de constituire respectiv inadmisibilitatea constituirii făcute după începerea cercetării judecătorești.**

**Ținând cont de dispozițiile legale, raportat la starea de fapt și prin prisma termenului în care acțiunea civilă poate fi exercitată înlăuntrul procesului penal, consider obligatoriu necesar şi oportun exercitarea acestui drept stabilit de legiuitor în considerarea dreptului părții vătămate de a beneficia de *avantajul unui asemenea procedeu ce îl reprezintă posibilitatea de a se folosi de întreg ansamblul probatoriu administrat în cauză de organele judiciare, spre deosebire de exercitarea separată a acțiunii civile în fața instanțelor civile, guvernată de principiul disponibilității***

Raportat la prejudiciul constatat în urma cercetărilor efectuate de către DNA – Serviciul Teritorial Mureş, prejudiciu cauzat prin neîncasarea unei redevențe din exploatarea terenului atribuit în folosință gratuită Asociației Club Sportiv Tran-sil 2008, în sumă de **1.182.520 lei**, în cazul în care instanţa judecătorească prin sentinţa pe care o va pronunţa va constata existenţa acestui prejudiciu, **se impune recuperarea în integralitate a acestei sume** de la persoana care se face vinovată, fără înfrângerea principiului prezumției de nevinovăție în această etapă a procesului penal, cu respectarea prevederilor Art. 4 Cod Procedură Penală.

 Drept urmare, în calitate de administrator al domeniului public şi privat Consiliul Local Municipal Tîrgu Mureş răspunde pentru patrimoniul municipalităţii, şi astfel consider că se impune necesitatea constituirii ca parte civilă a Municipiului Tîrgu Mureș în dosarul penal mai sus menționat, supunând atenției Consiliului Local al Municipiului Tîrgu Mureș proiectul de hotărâre anexat.

 Potrivit prevederilor art. 45 alin.6 din Legea nr.215/2001 republicată, inițiez proiectul de hotărâre de consiliu local privind constituirea de parte civilă în dosarul nr. 1883/102/2016 a Tribunalului Mureș, Secția Penală*.*

Cu stimă,

*Iniţiator*

*Consilier local*

 Mark Christian Hermann

**R O M Â N I A** iniţiator

**JUDEŢUL MUREŞ** consilier local

**CONSILIUL LOCAL MUNICIPAL TÎRGU MUREŞ Hermann Mark Christian**

**H O T Ă R Â R E A nr**. \_\_\_\_\_\_\_\_

**din \_\_\_\_\_\_\_\_\_\_\_\_\_\_\_\_\_\_\_\_\_\_\_ 2016**

**privind aprobarea constituirii ca parte civilă a Municipiului Tîrgu Mureş și a Consiliul Local al Municipiului Tîrgu Mureş în Dosarul nr.1883/102/2016 al Tribunalului Mureș**

***Consiliul local municipal Tîrgu Mureş, întrunit în şedinţă ordinară de lucru,***

 Având în vedere Expunerea de motive nr. 49.985/23.09.2016 (revizuită) a consilierului local al Municipiului Tîrgu Mureş, Hermann Mark-Christian,

 Având în vedere raportul de specialitate nr. 62.312/22.11.2016 al Direcţiei juridice, contencios administrativ şi administraţie publică locală,

 Luând în considerare prevederile art.19 şi următoarele din Codul de procedură penală,

 În temeiul art. 36 alin.1, alin.2, art.21 alin.3, art. 45, alin. (1), art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1** Consiliul Local Municipal Tîrgu Mureş în calitate de administrator al domeniului public şi privat al Municipiului Tîrgu Mureş aprobă constituirea Municipiului Tîrgu Mureș ca parte civilă în dosarul penal nr. 1883/102/2016 aflat pe rolul Tribunalului Mureș pentru recuperarea sumei de 1.182.520 lei reprezentând prejudiciul cauzat la bugetul local de către inculpați în solidar.

**Art. 2.** Dat fiind faptul, că Municipiul Tîrgu Mureş în momentul adoptării prezentei hotărâri nu are viceprimar ales care să poată reprezenta municipiul în calitate de persoană vătămată, iar primarul este cel care are calitatea de reprezentant legal al Municipiului Tîrgu Mureşi însă şi calitatea de inculpat în dosarul penal nr. 1883/102/2016, **pe fondul existenţei acestui conflict de interese privind deţinerea simultană a calităţii de inculpat şi de reprezentant legal al persoanei vătămate**, în cazul în care acest conflict nu se poate înlătura altfel, **se aprobă în principiu delegarea reprezentării persoanei vătămate prin mandatar convenţional** şi astfel se aprobă angajarea unei case de avocatură care să reprezinte interesele Municipiului Tîrgu Mureș și a Consiliului Local al Municipiului Tîrgu Mureș în dosarul penal nr.1883/102/2016 al Tribunalului Mureș în ceea ce priveşte recuperarea prejudiciului menţionat la Art. 1 al prezentei hotărâri.

**Art. 3** În cazul în care executivul se va afla în imposibilitatea de a asigura reprezentarea persoanei vătămate, iar persoana vătămată va fi reprezentată prin mandatar convenţional, se mandatează Primarul Municipiului Tîrgu Mureș, dr. Dorin Florea să încheie contractul de asistență juridică conform art. 2 al prezentei hotărâri urmare negocierii cuantumului onorariului avocațial în prezența unei comisii formate din trei persoane, printre care doi consilieri locali şi un reprezentant al Direcţiei juridice, contencios administrativ şi administraţie publică locală:

1. \_\_\_\_\_\_\_\_\_\_\_\_\_\_\_\_\_ - consilier local
2. \_\_\_\_\_\_\_\_\_\_\_\_\_\_\_\_\_ - consilier local
3. \_\_\_\_\_\_\_\_\_\_\_\_\_\_\_\_\_ - \_\_\_\_\_\_\_\_\_\_\_\_\_

Mandatarul va depune informări asupra negocierii și a stadiului soluționării cauzei la Secretarul Municipiului Tg-Mureș, spre informarea Consiliului Local.

**Art. 4** De executarea, aducerea la îndeplinire a dispoziţiilor prezentei hotărâri şi comunicarea acesteia către autorităţi se împuterniceşte secretarul Municipiului Tîrgu Mureş şi executivul Municipiului Tîrgu Mureş prin Direcţia juridică contencios administrativ şi administraţie publică locală şi Direcţia economică.

**Art. 5.** În conformitate cu prevederile art. 19, alin. 1, lit. e, din Legea nr. 340/2004, republicată, privind instituţia prefectului şi art. 3, alin.1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**Secretarul Municipiului Tîrgu Mureş**

**Andrei Mureşan**

 **PREȘEDINTE DE ŞEDINŢĂ**,